**VZOR**

**[Názov povinnej osoby]**

[Adresa sídla]

V [názov obce] dňa [dátum]

**Odvolanie proti fiktívnemu rozhodnutiu o nesprístupnení informácií**

[Oslovenie],

dňa [dátum podania pôvodnej elektronickej žiadosti] som doručil / doručila na oficiálnu e-mailovú adresu [názov povinnej osoby] (ďalej len „**Povinná osoba**“) žiadosť o sprístupnenie informácií podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (ďalej ako „**Zákon o slobode informácií**“) (ďalej len „**Žiadosť**“), v ktorej som sa domáhal / domáhala sprístupnenia nasledujúcich informácií:

* [označenie požadovaných informácií zo Žiadosti] (ďalej len „**Požadované informácie**“).

Uvedené informácie som žiadal /žiadala sprístupniť formou zaslania na emailovú adresu: [Vaša e-mailová adresa]. V prípade, že tento spôsob sprístupnenia nie je možný, žiadal /žiadala som o ich zaslanie na adresu môjho pobytu/sídla spoločnosti uvedenú vyššie.

Ako už bolo uvedené vyššie, moja Žiadosť bola Povinnej osobe doručená elektronicky dňa [dátum podania pôvodnej elektronickej žiadosti]. V súlade s ust. § 17 ods. 1 Zákona o slobode informácií ju mala Povinná osoba vybaviť do 8 pracovných dní, t.j. do [dátum, na ktorý pripadá koniec lehoty, *upozornenie* – *ide o pracovné dni a* *lehota začína plynúť až deň nasledujúci po doručení*].

Keďže mi Povinná osoba v tejto lehote neposkytla Požadované informácie či nevydala rozhodnutie a ani Požadovanú informáciu nesprístupnila, v súlade s ust. § 18 ods. 3 Zákona o slobode informácií sa predpokladá, že vydala rozhodnutie, ktorým mi odmietla poskytnúť informáciu (ďalej len „**Fiktívne rozhodnutie**“).

Keďže Fiktívne rozhodnutie neobsahuje odôvodnenie, už svojou povahou je nepreskúmateľné, pretože sa z neho nemožno dozvedieť dôvody, pre ktoré nebolo mojej Žiadosti vyhovené (viď napr. rozsudky Najvyššieho súdu SR sp. zn. 3 Sži 3/2011 zo dňa 3.5.2011 a 6 Sži 1/2010 zo dňa 16.6.2010). Takéto rozhodnutie je nezákonné a **malo by byť zrušené**.

**S ohľadom na vyššie uvedené žiadam, aby odvolací orgán napadnuté Fiktívne rozhodnutie zrušil a Požadovanú informáciu mi sprístupnil, a to jej zaslaním na moju e-mailovú adresu** [Vaša e-mailová adresa]**, alebo aby Fiktívne rozhodnutie zrušil a vec vrátil Povinnej osobe na nové konanie.**

S úctou

\_\_\_\_\_\_\_\_\_\_\_\_\_\_\_\_\_\_

[Žiadateľ]